## La delegada del Consell a Alacant es reunix amb el president de la Cambra de Comerç

*** Agustina Esteve i Carlos Baño mantenen la primera trobada institucional**

La delegada del Consell a Alacant, Agustina Esteve, s'ha reunit amb el president de la Cambra de Comerç d'Alacant, Carlos Baño. Es tracta de la primera trobada institucional que mantenen els dos després del nomenament d'Esteve.

Durant la reunió, celebrada a la seu de la Cambra, la delegada del Consell ha conegut les diferents línies de treball que l'organització desenvolupa a la província d'Alacant, especialment les dirigides a l'ocupabilitat dels joves. En este sentit, Esteve ha assenyalat que estes accions formatives “són un exemple d'èxit” i compten amb l'ajuda i el suport decidit del Consell.

Així mateix, la delegada ha destacat després de la trobada el “transcendental paper que juga la institució cameral en el desenvolupament econòmic de la província, així com en l'enfortiment i impuls a l'activitat empresarial”.

En la trobada també ha participat el secretari general de la Cambra de Comerç d'Alacant, Andrés Sevila.

Fecha: 27/09/2023